**șapte degete năuce**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vor să meargă să se culce

altele trei vor să scrie

stai lină, clipă de să fie

nu te grăbi

matematicile vremii

nu se vor răzvrăti

dacă, filă, vei ține poem

care va crește cum un puiet

într-un pumn de lut

foarte aproape de suflet

somnul de va veni ca un fur

să strice, nu-l vom lăsa

poem va crește și va merge repede

ba nu, va zbura cum tot ce crește lângă suflet

apoi să vină somnul șomer

iar dacă se va codi

îl vom da ploii străjer

să n-o deranjeze curenții alergători de ploi

s-o auzim până dimineață

cum am auzi prin timp înapoi

trebăluind până târziu și prea devreme

mama scumpă

\_

Copyright Mariana Fulger